open-index/open-wikipedia-markdown huggingface dataset:
מצוות לאו להנות נתנו

**מצוות לאו להנות נתנו** הוא כלל המובא בתלמוד ובהלכה, המלמד שההנאה הנגרמת עקב קיום מצווה, איננה נחשבת הנאה מבחינה הלכתית, ולכן אדם יכול ומחויב לקיים מצווה על אף שהדבר כרוך באיסור הנאה, למשל אדם שאסר על עצמו כל הנאה משופר, מותר לו לקיים מצוות שמיעת תקיעת שופר בראש השנה, שכן "מצוות לאו ליהנות ניתנו". לדעת המהר"ל, כלל זה מלמד על יחס היהדות למצוות שהם כ'גזירות מלך' ולא כציוויים מוסריים בלבד.

## ביאור
איסור הנאה הוא איסור שמחמתו נאסר על האדם להנות מחפץ או אדם מסוים. איסור זה יכול שיחול מאליו, (לדוגמה חמץ בפסח, ערלה), ויכול שיחול כתוצאה מפעולה שהאדם נקט (לדוגמה הקדש, נדר). 

כל שימוש ומילוי רצונו של האדם נחשב להנאה: בין שימוש פיזי בגוף החפץ, ובין שימוש כלכלי (אפילו פרעון חוב).אך היות שמצוות לאו להנות נתנו, אין איסור לקיים מצווה בחפץ האסור.

## מקור
בתלמוד במסכת ראש השנה () מובא שבתחילה סבר רבא שיש לפסול תקיעות שופר שנעשו בשופר האסור בהנאה, אך לאחר מכן חזר בו והכשיר בנימוק ש'מצוות לאו להנות נתנו'. כלל זה מובא פעמים רבות בתלמוד ובפוסקים ואף נפסק להלכה.

## נימוקים
בראשונים כתבו מספר טעמים לבאר כלל זה:

*לדעת רש"י: המצוות לא נתנו לישראל לשם הנאה, "אלא לעול על צואריהן נתנו".
*לדעת הרשב"א: המצוות מביאות לאדם שכר בעולם הבא ואין הדבר נחשב להנאה האסורה.

## הסתייגויות
* כאשר ישנה הנאה נוספת הנלוות לקיום המצווה, אין ההיתר חל. למשל: טבילת מצווה במים קרים, או קבלת הזאה ממי חטאת, בימות הקיץ, ההנאה מצינון הגוף איננה מותרת אגב קיום מצוות הטבילה. 
* יש מחלוקת אם היתר זה הוא לכתחילה או בדיעבד, שכן אולי נחשב כמצווה הבאה בעבירה.
* בחפצים שההלכה מחשיבה אותם כאילו אינם (כתותי מכתת שיעוריה), למשל איסורי הנאה המחויבים בשריפה, מאחר שבמקרה זה נחשב אותו החפץ כשרוף, לא חל כלל זה. וכן במצוות שלצורך קיומן יש חיוב ב'שיעור' מסוים (לולב לדוגמה) החפץ פסול לקיום המצוה.
* מצוות תלמוד תורה: יש מהאחרונים שכתבו שאף במצוות שבהן עיקר מהות המצווה היא ההנאה לא חל כלל זה. על פי זה כתבו שלצורך קיום במצוות תלמוד תורה אסור להשתמש בחפצים של איסורי הנאה. שכן כחלק ממצוות תלמוד תורה הוא שמחת לב הנובעת מכך. יש החולקים וסוברים שאף מצוות תלמוד תורה איננה נחשבת כהנאה, משום שיש לחלק בין 'הנאה רוחנית' לבין 'הנאת הגוף' ובתלמוד תורה אין הנאה פיזית לדבריהם הותרה אמירה לגוי בשבת לצורך קיום מצוות תלמוד תורה.

## ראו גם
* איסור הנאה

## הערות שוליים

2018 06
קטגוריה:הלכה
קטגוריה:כללי המצוות
שאהבה נפשי

**שאהבה נפשי** (באנגלית: **Disobedience**) הוא סרט דרמה אמריקאי-בריטי-אירי בבימויו של סבסטיאן לליו, שנכתב על ידי לליו ורבקה לנקיביץ'. הסרט מבוסס על רומן באותו השם מאת נעמי אולדרמן. בסרט מככבות רייצ'ל מקאדמס ורייצ'ל וייס.

הסרט עוסק ביחסים אסורים בין שתי נשים בקהילה החרדית של לונדון.

הסרט הוקרן בבכורה עולמית בפסטיבל הקולנוע הבינלאומי של טורונטו ב-10 בספטמבר 2017. הוא יצא לאקרנים בארצות הברית ב-27 באפריל 2018. בישראל עלה הסרט לאקרנים ב-7 ביוני 2018.

הסרט קיבל שבחים רבים מהמבקרים, אשר שיבחו את המשחק, הבימוי, הצילום, המוזיקה, התסריט והכימיה שבין וייס ומקאדמס.

## עלילה
רונית קרושקה היא צלמת יהודייה, חוזרת בשאלה, החוזרת לקהילת ילדותה בקהילה החרדית של לונדון כדי ליטול חלק בהלוויית אביה, רב הקהילה. בהגיעה לשם היא פוגשת את אסתי ודוד, חברי ילדות שלה.

היא מגלה שאסתי נישאה לדוד, ודוד הוא שאמור לרשת את מקומו של רב הקהילה, שגידל אותו כבן טיפוחיו.

הפגישה המחודשת בין אסתי לרונית מעוררת בשתיים את רגשות האהבה ההדדית ביניהן, אותם רגשות שהובילו לקשר הרומנטי שהתפתח בין השתיים בצעירותן, קשר שכשנחשף לאביה של רונית הביא לבסוף לבריחתה מלונדון לניו יורק.

אסתי משתפת את רונית בכך שהתחתנה עם דוד אף על פי שהיא לסבית משום שרב הקהילה לחץ עליה לעשות כך, למרות שאינה אוהבת אותו. היא מבקשת מדוד להיפרד ממנה, אך מתקשה להתחיל חיים משותפים עם רונית.

דוד מתלבט, אך לבסוף מסכים לאסתי לעזוב ומוותר על מקומו כרב הקהילה, כשאסתי מגלה לו שהיא בהיריון, וכי היא רוצה להיות חופשייה באמת.

בסצנת הסיום דוד ואסתי נפרדים, ורונית חוזרת לניו יורק.

## צוות השחקנים
* רייצ'ל וייס — רונית קרושקה
* רייצ'ל מקאדמס — אסתי קופרמן
* אלסנדרו ניבולה — דוד קופרמן
* ברנרדו סנטוס — יונתן
* אנטון לסר — הרב קרושקה
* ברניס סטג'רס — פרומה הרטוג
* אלן קורדונר — משה הרטוג
* ניקולס וודסון — הרב גולדפרב
* ליזה סדובי — הרבנית גולדפרב
* קלרה פרנסיס — הינדה
* מארק סטובארט — לב
* קרוליין גרובר — חנה שפירו
* אלכסיס זגרמן — רבקה

## הפקה
### פיתוח
ב-29 בספטמבר 2016, דווח כי רייצ'ל וייס לוהקה לתפקיד ראשי. בסרט שיעבד את ספרה של נעמי אלדרמן עם סבסטיאן לליו כבמאי על פי תסריט של לליו עצמו ורבקה לנקיביץ'. ב-4 באוקטובר 2016, רייצ'ל מקאדמס הצטרפה לצוות השחקנים, ואחריה אלסנדרו ניבולה כבעלה של מקאדמס, ב-7 בדצמבר 2016. הסרט מומן על ידי Film4 הפקות וחברת FilmNation Entertainment. מתיו הרברט הצטרף לצוות ההפקה כמלחין.

### צילומים
צילומי הסרט החלו בלונדון בינואר 2017.

## קישורים חיצוניים
* 

* "שאהבה נפשי" באתר לב
* 
* 
* 
* 

## הערות שוליים

קטגוריה:סרטי 2017
קטגוריה:סרטי להט"ב אמריקאיים
קטגוריה:סרטי להט"ב בריטיים
קטגוריה:סרטים בריטיים
קטגוריה:סרטים באנגלית
קטגוריה:סרטי לסביות
קטגוריה:יהדות חרדית בקולנוע
קטגוריה:סרטים המבוססים על רומנים בריטיים
קטגוריה:סרטי דרמה רומנטית אמריקאיים
פוסמוביל

**פוסמוביל** (באנגלית: **Fossmobile**) היא מכונית רודסטר, 2 מושבים בעלת מנוע בעירה פנימית, אשר יוצרה על ידי **George Foote Foss**  בקנדה בין השנים 1896–1897.

יוצרה יחידה בודדת..

ה"פוסמוביל" היה הרכב הראשון שיוצר בקנדה.

## פוסמוביל

* 2 מושבים
* מכונית פתוחה
* ה"פוסמוביל" יוצר בבית המלאכה ב"Sherbrooke"  בפרובינציה קוויבק
* ה"פוסמוביל" נמכר בשנת 1902 תמורת 75 דולר, לאחר שהיצרן נהג ברכב 4 שנים
* מנוע בנזין
* מערכת היגוי - מוט (ממוקם מימין לנהג)

## תמונות

קובץ:Fossmobile Trial Run.jpg |  "פוסמוביל"
קובץ:George Foss Metal Shop.jpg | בית המלאכה והחנות של "George Foote Foss " שבה נבנה דגם ה"פוסמוביל"


## ראו גם
* מנוע בעירה פנימית

## לקריאה נוספת
* פוסמוביל - תמונות
* [פוסמוביל - הרכב הראשון שיוצר ב[קנדה]] (geocaching.com/geocache/GC11MC2_fossmobile)

## קישורים חיצוניים
* פוסמוביל בווידאו (18 שניות)

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1896
קטגוריה:כלי רכב המיוצרים בקנדה
בנץ ויקטוריה

**בנץ ויקטוריה** (בגרמנית: **Benz Patent-Motorwagen Victoria**, באנגלית: **Benz Viktoria**) היא מכונית שיוצרה בגרמניה על ידי המהנדס קרל בנץ באמצעות חברת "Benz & Cie."  אשר יוצרה בין השנים 1892–1898.

## מאפיינים
* מנוע בנזין
* 2 מושבים
* מכונית פתוחה

## תמונות

קובץ:Benz Victoria, 1895 - Flickr - granada turnier.jpg | "בנץ ויקטוריה" שנת 1895
קובץ:1895 Roger-Benz Petroleum Wagon.jpg | "בנץ ויקטוריה" שנת 1895
קובץ:Bertha Benz with her husband Carl Benz in a Benz-Viktoria, model 1894.jpg | "בנץ ויקטוריה" שנת 1894 - קרל בנץ ורעייתו ברטה בנץ
קובץ:Benz, B 06357, London to Brighton Veteran Car Run 2011, Benz Viktoria 1893 or 1894 (6323477408).jpg | "בנץ ויקטוריה" שנת 1894
קובץ:Benz, B 06357, Regent Street Motor Show 2011, Benz Victoria 1894 Front.jpg | "בנץ ויקטוריה" שנת 1894


## ראו גם
* מרצדס-בנץ
## קישורים חיצוניים

* מוזיאון קרל בנץ
* 
* 

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1892
קטגוריה:רכבי מרצדס-בנץ
קטגוריה:כלי רכב גרמניים
אברהם הגר

רבי **אברהם הַגֵּר** (? – כ"ב בכסלו ה'כ"ה, דצמבר 1264) היה גר צדק מבוואריה שערך ויכוחים דתיים עם נוצרים ולבסוף נהרג על קידוש השם. חידוש מדבריו מובא בפירוש התוספות לתלמוד הבבלי.

אברהם הגר נהג לנדוד ממקום למקום כדי להתווכח עם נוצרים, וכדי לשכנע נוצרים נוספים להתגייר. באחד הוויכוחים, שהתקיים בזינציג , קם אברהם ושבר פסלי קדושים נוצריים ששימשו לתפישתו לעבודה זרה (בדומה לסיפור אברהם והצלמים). בתגובה, ההמון הנוצרי התנפל על היהודים במקום והרג בהם, וכלא את אברהם. אברהם נשלח לכלא באאוגסבורג, ולאחר שסירב לשוב לנצרות, נגזר עליו מוות בשרפה. בכ"ב בכסלו ה'כ"ה הועלה אברהם על המוקד באאוגסבורג. יהודי גרמניה בימי הביניים נהגו ביום זה כתענית ציבור ואמרו בו סליחות. חוברו סליחות מיוחדות על המאורע, ביניהן אחת שחיבר הרב מרדכי בן הלל ('המרדכי') אשר גם הוא נהרג על קידוש השם ב-1298 במהלך פרעות רינדפלייש.

## בפירושי התוספות
חידוש אחד של רבי אברהם הגר מוזכר בפירושי התוספות לתלמוד. נאמר בגמרא . תוספות שואלים מדוע הגרים קשים, ובאחד מהסבריהם מביאים את דבריו של רבי אברהם (שהיה גר בעצמו):
 כלומר, הגרים מלמדים חובה על עם ישראל בכך שהם צדיקים יותר מאלה שנולדו יהודים.

## הערות שוליים

קטגוריה:גרים
קטגוריה:בעלי התוספות
קטגוריה:יהודים שהוצאו להורג
קטגוריה:אישים שהוצאו להורג בגרמניה
קטגוריה:נפטרים ב-1264
קטגוריה:יהודי אשכנז במאה ה-13
אודי מירון

**אודי מירון** (נולד ב-1951) הוא איש תקשורת וסופר ישראלי, מנהל שותף בקרן "Gazella- New Media Experience" ועד לאחרונה שימש כיושב ראש "ענני תקשורת".

## ביוגרפיה
מירון נולד ביישוב משמר הים, 5 קילומטרים דרומית לעכו, יישוב שבמהלך שנות השבעים נעלם מעל פני האדמה (בקירוב לקיבוץ "אפק" היום). בשנת 1955 עברה משפחתו לקריית חיים בה גדל עד גיוסו לחטיבת הנח"ל המוצנח בשנת 1969. בשנת 1972 לאחר שהשתחרר מהשירות הקרבי, נסע מירון ללימודים בארצות הברית.

מירון הוא בוגר הנדסה תעשייה וניהול (B.Sc) מאוניברסיטת C.S.U באוהיו, ובוגר תקשורת (MA) מאוניברסיטת סטנפורד שבקליפורניה.

בשנת 1979 חזר לישראל והחל את דרכו המקצועית כבמאי פרילנסר בערוץ 1. בשנת 1980 החל לעבוד בטלוויזיה החינוכית/לימודית במגוון תפקידי ניהול, ובמקביל למד לימודי מנהל עסקים (MBA) בפקולטה על שם רקנאטי באוניברסיטת תל אביב.

בשנת 1988 ייסד את חברת I.C.P – חברת ערוצי הטלוויזיה של חברות הכבלים בראשיתם, במסגרתה הקים את ערוצי הילדים, הספורט, הסרטים והמשפחה.

בשנת 1996 הקים את חברת 'נגה תקשורת' שסיפקה לחברת הכבלים והלוויין את ערוצי הילדים וערוץ 8.

בשנת 2000 הקים את חברת 'ענני תקשורת', בה הוא משמש כיושב ראש. ענני תקשורת מפיקה 12 ערוצים שונים (ניקולדיון, ניק ג'וניור, ערוץ החיים הטובים, ערוץ האוכל, ערוץ אגו ועוד) ולה 2 חברות הפקה - Nutz ושמיים.

בשנת 2004 כתב את ספרו הראשון "על החיים ועל המוות" אשר ראה אור בהוצאת כתר באותה שנה, ובשנת 2017 כתב את ספרו השני "סע הביתה ינקי".

בשנת 2017 ענקית המדיה ViacomCBS רכשה 20% מענני תקשורת שבבעלות מירון, ובמאי 2020 השלימה רכישה של 100% מהמניות.

היום, מירון משמש כיועץ חיצוני לחברת ענני תקשורת, ויחד עם ViacomCBS הקים חברת השקעות בשם "Gazella- New Media Experiance" המשקיעה בסטרטאפים ישראליים העוסקים בתחום הטכנולוגיה, חינוך ותוכן.

מירון נשוי ואב לשלושה ילדים.

## קישורים חיצוניים

## הערות שוליים

קטגוריה:אנשי טלוויזיה ישראלים
קטגוריה:סופרים ישראלים
קטגוריה:בוגרי אוניברסיטת סטנפורד
קטגוריה:משתתפי סליחה על השאלה
קטגוריה:ישראלים שנולדו ב-1951
מרקו גרוייץ'

**מרקו גרוייץ**' (בסרבית: **Марко Грујић**; נולד ב-13 באפריל 1996) הוא כדורגלן סרבי המשחק בפורטו בעמדת הקשר.

## קריירת מועדונים
גרוייץ' התחיל את הקריירה שלו במחלקת הנוער של הכוכב האדום בלגרד, בה שימש אף כרפטן. ב-26 במאי 2013 גרוייץ' ערך את הופעת הבכורה שלו בקבוצה הבוגרת במשחק הליגה נגד וויבודינה נובי סאד. ב-17 במאי 2015 חתם על חוזה לשלוש שנים בקבוצה. ב-26 בספטמבר 2015 גרוייץ' הבקיע את שער הבכורה שלו בקריירה בניצחון 0-2 נגד נובי פאזאר.

היכולת הגבוהה של גרוייץ' משכה את תשומת לבן של כמה מהמועדונים באירופה כמו: ליברפול, אינטר מילאן, יובנטוס, צ'לסי ומילאן. בסופו של דבר, ב-6 בינואר 2016 חתם לחמש שנים בליברפול תמורת 5.1 מיליון פאונד, והושאל מיידית לכוכב האדום תמורת 740 אלף פאונד. את העונה גרוייץ' סיים עם 6 שערים ו-7 בישולים ב-29 משחקי ליגה וזכה עמה באליפות.

ב-20 באוגוסט 2016 גרוייץ' ערך את הופעת הבכורה שלו בליברפול בניצחון 0-2 נגד ברנלי.

ב-17 בינואר 2018 הושאל לקארדיף סיטי מהפוטבול ליג צ'מפיונשיפ עד לסיום העונה. שלושה ימים לאחר מכן, ערך את הופעת הבכורה שלו בקבוצה בתיקו 0-0 נגד שפילד ונסדיי. ב-6 במרץ 2018 הבקיע את שער הבכורה שלו בקבוצה בניצחון 1-2 נגד בארנסלי. בסיום העונה, עלה עם קארדיף לפרמייר ליג.

ב-19 באוגוסט 2018 גרוייץ' הושאל להרטה ברלין מהבונדסליגה עד לסיום העונה. בהרטה, גרוייץ' שיחק שנתיים.

ב-6 באוקטובר 2020 הושאל גרוייץ'לפורטו לעונה אחת. ב-20 ביולי 2021 חתם גרוייץ' באופן קבוע בפורטו.

## קריירה בינלאומית
גרוייץ' שיחק בכל הנבחרות הצעירות של סרביה והיה שותף לזכייה של נבחרת הנוער בגביע העולם בכדורגל עד גיל 20 בשנת . במאי  גרוייץ' ערך את הופעת הבכורה שלו בנבחרת הבוגרת בניצחון 1-2 נגד .

גרוייץ' נכלל בסגל הנבחרת לקראת מונדיאל 2018.

נכלל בסגל נבחרת סרביה לטורניר מונדיאל 2022.

## תארים
; הכוכב האדום בלגרד
*ליגת העל הסרבית: 

;פורטו
* אליפות פורטוגל: 2021/2022
* הגביע הפורטוגלי: 2021/2022, 2022/2023
* הסופר קאפ הפורטוגלי: , 2022
; נבחרת סרביה
*גביע העולם בכדורגל עד גיל 20: 

; אישיים
*נבחרת העונה בליגה הסרבית: 

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:בלגרד: כדורגלנים
קטגוריה:כדורגלני הכוכב האדום בלגרד
קטגוריה:כדורגלני ליברפול
קטגוריה:כדורגלני קארדיף סיטי
קטגוריה:כדורגלני הרטה ברלין
קטגוריה:כדורגלני פורטו
קטגוריה:כדורגלני נבחרת סרביה
קטגוריה:ספורטאים סרבים בפורטוגל
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:סרבים שנולדו ב-1996
קביעת היום בהלכה

**קביעת היום בהלכה** היא סוגה הלכתית בעידן המודרני, והגלובליזציה, בה תנועת בני אדם רבה ומהירה למקומות, וקווי אורך ורוחב, שונים על פני כדור הארץ, ונדרשת הכרעה הלכתית בשאלות וספיקות חדשים שלא היו מעשיים בעבר.

## רקע
 
מיקומו של **קו התאריך** הוא בעל משמעויות שונות בהלכה, והיה נתון במחלוקת בין הפוסקים. יש המקבלים את קו התאריך הבינלאומי כקו התאריך לעניינים הלכתיים, ויש הקובעים קווים אחרים. ההבדל בין הגישות נוגע בעיקר ליפן ולאוסטרליה והגיע לשיאו בפולמוס השבת ביפן, כאשר תלמידי ישיבת מיר שהגיעו ליפן בימי מלחמת העולם השנייה קיבלו הוראות סותרות מרבנים שונים בארץ ישראל, לגבי היום בו חל יום הכיפורים.

אף לאחר קביעת קו התאריך לעניין הלכה, ישנן עדין בעיות בקביעת תחולת היום לענייני הלכה רבים, באדם שנע מערבה או מזרחה באופן ניכר, או שנמצא בקווי רוחב בהם לא חלים תקופות הזמן הרגילות לרוב מקומות היישוב בעולם, ולכן לא הייתה לכך התייחסות מספקת בתלמוד ובראשונים.

יוער כי רוב הבעיות המוצגות בערך זה יכלו להישאל גם בעבר, באדם שרכב או אפילו הלך מערבה או מזרחה, אלא שבמהירות התנועה הנהוגה באופן טבעי לא נבחן ההפרש בשינוי הזמנים, ולא התעוררה השאלה אלא באופן תאורטי אך כיום שאלות אלה הפכו למשמעותיות ולמעשיות למדי.

## דוגמאות לבעיות
*אישה הסופרת שבעה נקיים ובאמצעם טסה מזרחה או מערבה. האם תסתיים ספירתה בתאריך במקום הגעתה או לפי מקום יציאתה.
*אדם שספר ספירת העומר במערב ונסע מזרחה, האם יכול לספור את היום הבא כששוקעת השמש במקומו, או שעליו להמתין לזמן השקיעה במקום שספר אתמול.
*אדם שנמצא בארץ ישראל (לדוגמה) ויש לו חמץ באמריקה, האם יכול למכור את החמץ לגוי כשהגיע זמן איסור חמץ בא"י (השאלה מתהפכת במקרה ההפוך. ובמהותה היא שאלה בגדרי דיני חמץ ולא בהגדרת היום).
*ילד בן 13 שנה פחות יום תושב אמריקה שטס לארץ ישראל האם יחשב כגדול להתחייב במצוות כבר בשקיעת החמה בא"י.
*תינוק בן שבעה ימים שטס מאמריקה לארץ ישראל האם נחשב כבן שמונה ימים אפילו שהוא בן פחות מ-168 שעות (מינימום שעות לבן שמונה) ואפשר למולו.
* באיסור שחיטת בהמה ובנה ביום אחד. אדם ששחט פרה בארץ ישראל ביום שלישי האם מותר לשחוט את בנה באמריקה באותו הזמן כששם עדיין יום שני. ולהפך האם מותר לשחוט את הבן בארץ ישראל ביום שלישי כשבאמריקה שבה נשחטה האם עדיין יום שני.
* הנמצא בארצות הצפוניות בחוג הקוטב הצפוני כשהשמש אינה שוקעת או אינה זורחת. כיצד יקבע יומו, לכל מצוות התורה. (שבת, תפילין, וכל המצוות התלויות בזמן)
* הנמצא בתחנת חלל כיצד יחשב את זמני היום בהלכה.

## ראו גם
* קו התאריך בהלכה
* זמני היום בהלכה
* קיום מצוות בחלל

## לקריאה נוספת
* הרב עובדיה יוסף זצוק"ל. טהרת הבית ח"ב סימן יג הערה ב

## קישורים חיצוניים
* בירורי הלכה בעניין קו התאריך באתר עולמות

## הערות שוליים

2018 06
קטגוריה:זמן
קטגוריה:הלכה
קטגוריה:הלוח העברי
קטגוריה:זמני היום בהלכה
יחסי אזרבייג'ן – איחוד האמירויות הערביות

[ממוזער|[נשיא אזרבייג'ן אילהם אלייב מקבל את כתב האמנה משגריר איחוד האמירויות, 2015.]]
**יחסי אזרבייג'ן–איחוד האמירויות הערביות** (בערבית: **العلاقات الأذربيجانية الإماراتية**, באזרית: **Azərbaycan–BƏƏ münasibətləri**) הם היחסים הדיפלומטיים בין '''הרפובליקה של אזרבייג'ן''' ובין **[[איחוד האמירויות הערביות]]**. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי.

## היסטוריה
איחוד האמירויות הערביות הכירה באזרבייג'ן ב-26 בדצמבר 1991. היחסים הדיפלומטיים הרשמיים (בדרג השגרירות) בין המדינות כוננו ב-1 בספטמבר 1992. השגרירות האזרבייג'נית באיחוד האמירויות הערביות הוקמה ב-11 באפריל 1997. ב-14 במרץ 2012, נפתחה הקונסוליה הכללית בדובאי.

שגריר איחוד האמירויות הערביות באזרבייג'ן הוא מוחמד אחמד אלקבייס בעוד ששגריר אזרבייג'ן באיחוד האמירויות הערביות הוא דאזגין שיקרוב.

## יחסים כלכליים
* בשנת 2016, שווי הסחורה שיוצאה מאיחוד האמירויות הערביות לאזרבייג'ן הייתה 205 מיליון דולר אמריקאי והיא כללה צינורות ברזל, אלומיניום, תה, זהב, יהלומים, פלפל, תירס, קינמון, חלקי רכב, מכוניות, אופניים, מיץ פירות, מים בטעמים, אתילן, טלפונים, שסתומים, מקרנים ועוד. באותה שנה, שווי הסחורה שיוצאה מאזרבייג'ן לאיחוד האמירויות הערביות הייתה 13 מיליון דולר והיא כללה מנופים, מיץ פירות, אגוזים, תפוחים, אגסים, ברזל, אלומיניום גולמי, קוקס נפט, תכשיטים ועוד.

## ייצוג
* אזרבייג'ן מיוצגת באיחוד האמירויות הערביות על ידי קונסוליה כללית בדובאי ועל ידי שגרירות שהיא מחזיקה באבו באבי, בירת איחוד האמירויות הערביות.
* איחוד האמירויות הערביות מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רכס סיקאני

**רכס סיקאני** (באנגלית: **Sikanni Range**) הוא רכס הרים המהווה תת-רכס של הרי אומינקה, בצפון האזור הפנימי של פרובינציית קולומביה הבריטית שבקנדה.

הרכס ממוקם בין נהר אומינקה ונהר אציקה. שטחו של הרכס 542 קמ"ר.

## קישורים חיצוניים
* רכס סיקאני באתר ממשלת קולומביה הבריטית
* תצלום לוויין של רכס סיקאני
* רכס סיקאני באתר summitsearch
* תחזית מזג אוויר עדכנית עבור רכס סיקאני
** סטטיסטיקות מזג אוויר עבור רכס סיקאני

## הערות שוליים

סיקאני
סיקאני
פיל פוקס-לוי

**פיליפ "פיל" פוקס-לוי** (באנגלית: **Philip "Phil" Fox (Levy)**; 19 בדצמבר 1913 - ?) היה אתלט יהודי-אמריקאי, 3 פעמים אלוף ארצות הברית (1937, 1939 ו-1940), 3 פעמים סגן אלוף ארצות הברית (1928, 1942 ו-1943) ומקום ראשון בעולם (1939 ו-1940) בזריקת דיסקוס.

## ביוגרפיה
פוקס למד באוניברסיטת סטנפורד.

### 1936
בתחרות שנערכה בשיקגו, אילינוי ב-20 ביוני 1936 קבע פוקס בזריקת דיסקוס שיא אישי חדש של 52.10 מטר, התוצאה הרביעית בטיבה בעולם באותה העת. שלושה שבועות לאחר מכן, במבחנים האמריקאים לאולימפיאדת ברלין (1936) שנערכו בניו יורק ב-12 ביולי אותה שנה הוא סיים רק במקום חמישי בתוצאה של 46.60 מטר ולא נכלל במשלחת האמריקאית למשחקים. השיא האישי שלו היה טוב בכמעט 2 מטר מהתוצאה של הזוכה במדליית הזהב האולימפית.

### 1937
#### אלוף ארצות הברית
באליפות ארצות הברית שנערכה במילווקי, ויסקונסין ב-2 ביולי 1937 זכה פוקס בפעם הראשונה בקריירה שלו במדליית זהב בזריקת דיסקוס בתוצאה של 49.85 מטר, לפני האלוף האולימפי המכהן קן קרפנטר (49.82 מטר) וסגנו גורדון דאן (48.62 מטר).

### 1938
באליפות ארצות הברית שנערכה ב-3 ביולי 1938 זכה במדליית כסף בזריקת דיסקוס בתוצאה של 50.23 מטר, אחרי פיטר זגר (50.98 מטר) ולפני יו קנון (50.03 מטר).

### 1939
#### ראשון בעולם
באליפות ארצות הברית שנערכה בלינקולן, נברסקה ב-4 ביולי 1939 זכה פוקס במדליית זהב בזריקת דיסקוס בשיא אליפות חדש של 52.54 מטר, טוב מהשיא האולימפי באותה העת ביותר מ-2 מטר (ברלין 1936). שיא העולם היה שייך אז לוילי שרדר מגרמניה ונקבע בשנת 1935 (53.10 מטר). הוא הקדים את פיטר זגר (48.95 מטר) ואת אלפרד בלוזיס (48.57 מטר).

### 1940
באליפות ארצות הברית שנערכה בפרזנו, קליפורניה ב-30 ביוני הוא הגן על תוארו בתוצאה של 51.93 מטר, לפני אלפרד בלוזיס (49.39 מטר) שיאן העולם באולם בהדיפת כדור ברזל וארצ'י הריס (49.13 מטר). 

### 1941
באליפות ארצות הברית שנערכה בפילדלפיה, פנסילבניה ב-29 ביוני 1941 הוא זכה במדליית כסף בתוצאה של 51.12 מטר, אחרי שיאן העולם הטרי ארצ'י הריס (51.14 מטר) ולפני אלברט מורו (49.37 מטר).

### 1942
באליפות ארצות הברית שנערכה ב-20 ביוני 1942 הוא זכה במדליית כסף בתוצאה של 49.68 מטר, אחרי רוברט פיץ' (50.85 מטר) ולפני ארצ'י הריס (49.34 מטר).

## שיאים אישיים
* זריקת דיסקוס: 52.54 מטר (1939)

## קישורים חיצוניים
* בספורט - שונות, הארץ, 28 באוגוסט 1936
* פיל פוקס-לוי, באתר *Track and Field Statistics* 
* אליפות ארצות הברית - זריקת דיסקוס, באתר *Track and Field Statistics* 
* History of US Nationals Results: Discus Throw – Men, Track and Field News 

## הערות שוליים

קטגוריה:אתלטים יהודים אמריקאים
קטגוריה:זורקי דיסקוס אמריקאים
קטגוריה:אמריקאים שנולדו ב-1913
נבחרת איטליה בכדורגל חופים

**הנבחרת הלאומית של איטליה בכדורגל חופים** מייצגת את איטליה בתחרויות כדורגל חופים בינלאומיות ונמצאת בפיקוחה של התאחדות הכדורגל האיטלקית.

## הסגל הנוכחי
*סגל נכון לאליפות העולם בכדורגל חופים 2019*

מאמן:  אמיליאנו דל דוקה

## שיא תחרותי
### מוקדמות גביע העולם בכדורגל חופים (אופ"א)

## הישגים
;גביע העולם בכדורגל חופים
* **סגנית (2)**: 2008, 2019

;אליפות אירופה בכדורגל חופים
* **אלופה (3)**: 2005, 2018, 2023

;מונדיאליטו
* **סגנית (1):** 1994

## קישורים חיצוניים
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

איטליה
כדורגל חופים
קטגוריה:איטליה: כדורגל
פיג'ו סוג 2

**פיג'ו סוג 2** (בצרפתית: **Peugeot Type 2**) היא מכונית קטנה ופתוחה, מתוצרת יצרנית הרכב הצרפתית פיג'ו אשר יוצרה בין השנים 1890–1891.

בראש הייצור עמד "ארמאן פז'ו". הדגם היה קרוי גם "Type 2 Quadricycle".

יוצרו 4 יחידות בלבד.

## מאפיינים
* מכונית פתוחה
* 2 מושבים
* מערכת ההיגוי - מוט
* מנוע בנזין

## ראו גם
* פיג'ו
* פיג'ו סוג 1
* פיג'ו סוג 4
* פיג'ו סוג 15
* פיג'ו סוג 33
* פיג'ו סוג 1525

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1890
קטגוריה:מכוניות צרפתיות
2
נבחרת גרמניה בכדורגל חופים

**הנבחרת הלאומית של גרמניה בכדורגל חופים** מייצגת את גרמניה בתחרויות כדורגל חופים בינלאומיות ונמצאת בפיקוחה של התאחדות הכדורגל הגרמנית.

## הסגל הנוכחי
*סגל נכון לאפריל 2017*

מאמן:  סבסטיאן אולריך

## שיא תחרותי
### מוקדמות גביע העולם בכדורגל חופים (אופ"א)

## הישגים
**[[אליפות אירופה בכדורגל חופים]]**
* **אלופה (1)**: 1998

## קישורים חיצוניים
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

גרמניה
כדורגל חופים
קטגוריה:גרמניה: כדורגל
עומר א-רזאז

**עומר א-רזאז** (בערבית: **عمر الرزاز**; נולד ב-17 במאי 1961) הוא פוליטיקאי ירדני שהיה ראש ממשלת ירדן מ-2018 עד 2020.

## ביוגרפיה
רזאז נולד בסלט, ירדן, בשנת 1961 ללמאא בסיסו (1923–2011) ומוניף רזאז (1919–1984). הוא היה השני מבין שלושה אחים, עם אח גדול ואחות צעירה. משפחות הוריו ילידי סוריה עברו לירדן בנפרד בשנת 1925. אמו למאא הייתה פעילה פוליטית וחברתית בירדן ואביו מוניף היה רופא ופוליטיקאי שנבחר למזכיר הכללי של הפיקוד הלאומי של מפלגת הבעת' הסורית הערבית הסורית בשנת 1965. מוניף נכלא מספר פעמים על ידי ממשלת ירדן בשנות החמישים והשישים. מוניף עבר לעיראק בשנת 1977 והפך לחבר מוביל בבעת' העיראקית, אך מאוחר יותר נעצר במסגרת טיהור מפלגת הבעת' של נשיא עיראק סדאם חוסיין בשנת 1979. המלך חוסיין דגל בשחרורו של מוניף כדי שיוכל לחזור בשלום לירדן, אך הנשיא סדאם חוסיין סירב בתוקף. מוניף נפטר בשנת 1984 במהלך מעצר הבית שלו בבגדאד, אשתו למעה טוענת שהוא נרצח על ידי הבעת' העיראקי לאחר שהוחלפה בתרופת יתר לחץ דם שלו ברעל.

רזאז בעל דוקטורט בתכנון וכלכלה מאוניברסיטת הרווארד. הוא עשה את הפוסט-דוקטורט שלו בבית הספר למשפטים של הרווארד.

בין 14 בינואר 2017 עד ה-4 ביוני 2018, הוא כיהן כשר החינוך של ירדן.

## קריירה
רזאז היה מנהל הבנק העולמי בלבנון בין השנים 2002–2006. הוא היה מנהל התאגיד לביטוח לאומי בירדן בין השנים 2006–2010. הוא שימש גם כמנהל פורום האסטרטגיה בירדן ובנק אחלי בירדן.

### שר החינוך
בשנת 2017 הצטרף לממשלתו של האני אל-מולקי כשר החינוך. בכהונתו שיפר רבות את החינוך בירדן.

### ראש ממשלת ירדן (2020-2018)
ב-4 ביוני 2018, התפטר מתפקידו ראש ממשלת ירדן האני אל-מולקי בעקבות מחאות נגד המדיניות הכלכלית של ממשלתו. באותו היום, מינה עבדאללה השני את א-רזאז לראש הממשלה. עם כניסתו לתפקיד עמד א-רזאז בפני משימה קשה. קודמו בתפקיד השאיר כלכלה במצב קשה, עם חוב ציבורי של כ-96% ושיעור אבטלה של כ-18.4%, הגבוה ביותר ב-25 השנים האחרונות בירדן. נוסף על כך, המשיכו להתקיים הפגנות גדולות ברחבי ירדן בעקבות המצב הכלכלי בהנהגת ארגוני העובדים. בישיבת הממשלה הראשונה שלו, הבטיח א-רזאז לקיים דיונים עמוקים על הצעת חוק מס ההכנסה. הצעה זו הובילה למחאות הענק בירדן ולהתפטרותו של קודמו בתפקיד אל-מולקי. לאחר הקמת הממשלה, דחה א-רזאז כמה מהצעדים הכלכליים שהוחלטו על ידי הממשלה הקודמת. ביולי 2018 ביצע שינויים רחבים בממשלה, תוך צמצום מספר השרים וצירוף של מספר שרים ותיקים לממשלה (למשל באסם תלהוני חזר למשרד המשפטים).

בספטמבר 2020 הודיע על החזזרת שירות החובה בצבא הירדני, לגברים מובטלים בגיל 25–29. בנאום בפרלמנט אמר: "במסגרת מאמציה להתמודד עם אתגר העוני והאבטלה, ולהשקיע בהכשרת הצעירים, תחזיר הממשלה את גיוס החובה באופן מדורג. השירות יהיה במתכונת חדשה ושונה מבעבר [...]. זה שנים שאזרחי ירדן דורשים שוב ושוב להחזיר את גיוס החובה כדי לגבש את זהותם הלאומית של בני הנוער ולהקנות להם משמעת ומחויבות לעתידם ולמולדתם".
## קישורים חיצוניים

* Prime Ministry of Jordan website

## הערות שוליים

קטגוריה:ראשי ממשלת ירדן
קטגוריה:שרי ההגנה של ירדן
קטגוריה:שרי החינוך של ירדן
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת לואיזיאנה טק
קטגוריה:בעלי תואר דוקטור מאוניברסיטת הרווארד
קטגוריה:ירדנים ממוצא סורי
קטגוריה:ילידי 1961
רוז מקנמרה

**רוז מקנמרה** (באנגלית: **Rose McNamara**; באירית: **Róis Nic Chon Mara**; 10 בספטמבר 1885 – 6 במרץ 1957) הייתה לאומנית אירית רפובליקנית, וסגן מפקדת במהלך מרידת חג הפסחא ב-1916.

## תחילת דרכה
רוז אן מקנמרה נולדה בדבלין לבנג'מין מקנמרה, נהג משאית, וג'ואנה (שיבון) מנגן,. אביה נפטר ב-1898 כשרוז הייתה בת 15. היא הייתה אחת משבעה ילדים, מתוכם ארבעה מתו בגיל צעיר.

## פעילות רפובליקנית
מארי פרולז הכירה למקנמרה את ארגון איניניה נה הרין בסביבות 1906. אחותה של פרוולז, דיליה, הייתה גיסתה של מקנמרה, נשואה לאחיה מתיו. רוז עבדה עם מתיו בחנות הרהיטים שלו. ב-1911, השתתפה מקנמרה במחאות נגד הביקור של המלך ג'ורג' בדבלין, המחאה בה נעצרה הלנה מולוני על שבירת חלון ראווה שבו הוצגו דמויות של המלך והמלכה.

מקנמרה הצטרפה לשין פיין והייתה חברה בקומן נה מאן כשזו נוצרה והתמזגה עם איניניה ב-1914. במסגרת פעילותה זו, היא צעדה במצעדים, ארגנה הפגנות, למדה עזרה ראשונה קרבית, וגייסה כסף בשביל תחמושת וציוד למתנדבים האירים.

## ההתקוממות
ביום שישי שלפני הפסחא ב-1916, לקראת המרידה, מקנמרה וחברות קומן אחרות הכינו תחבושות שדה. ביום שני, בפתיחת המרידה, כל חברות המדור שלה בקומן התייצבו במדיהן בכיכר אמרלד, שם קיבלו את פקודותיהן מאיימון קנט. רוז שימשה כסגנית מפקדת הקבוצה ששירתה במרובון ליין, אשר התבססה במזקקה של ג'יימסון.

היו לה מספר תפקידים במהלך המרידה. היא שימשה כאפסנאית, ופעלה כצופה עבור הצלפים, וסידרה את המתקנים הרפואיים עבור הפצועים. ביום ראשון, 30 באפריל, הגיעה פקודת הכניעה. הוצע לנשים לעזוב את העמדה מכיוון שהבריטים לא החשיבו אותן כלוחמות, אך מקנמרה, יחד עם שאר נשות קומן, סירבה לעזוב, והנשים צעדו מהמבניין בין לוחמי המתנדבים, ויחד איתם, נעצרו ונכלאו.

בזמן שהנשים היו כלואות בכלא קילמיינהאם הן שמעו את ההוצאות להורג של מנהיגי המרידה, כפי שחזה מקברייד. הנשים ארגנו ריקוד קבוצתי אירי באותו היום, כהמשך מחאתן. היא שוחררה ב-9 במאי.

בתקופה שלאחר המרידה, חברות קומן, שרובן אכן שוחררו כעבור זמן קצר, הקימו יוזמות לגיוס כספים ותמיכה באסירים ומשפחותיהם. בשנת 1917 מקנמרה מונתה כסגן ראשונה במדור, וקומן חזרו לתרגל באימונים קרביים. ב-1918 היא הייתה מעורבת יחד עם המדור שלה בפעילויות נגד גיוס לצבא הבריטי.

## לאחר המרידה
במהלך מלחמת העצמאות האירית, מקנמרה עבדה עם הנשים האחרות בגיוס כספים, השתתפות בהלוויות ובתהלוכות מחאה בבתי הכלא בהם הוחזקו האסירים ששבתו אז רעב. ב-1919 מקנמרה קודמה למפקדת המדור. התפקיד שלה היה להבטיח שירותי סיעוד בכל תחנות העזרה הראשונה במהלך מארבים. היא הייתה מקבלת הודעה מראש כדי להכין את הבית לקבל פצועים.

במלחמת האזרחים האירית, היא שירתה תחת פיקודה של הרוזנת מרקייביץ'. היא נטלה חלק באירועים במתחם בית המשפט, אז התנגשו הכוחות שבעד ונגד האמנה האנגלו-אירית. מקנמרה, יחד עם קומן נה מאן, הייתה בצד אנטי-ההסכם. היא השיגה מים ומזון לחיילים, ונשאה הודעות עבורם.

רוז מקנמרה נפטרה ב-6 במרץ 1957.

## הערות שוליים

קטגוריה:דבלין: אישים
קטגוריה:פמיניסטיות איריות
קטגוריה:מהפכנים אירים
קטגוריה:קומן נה מאן
קטגוריה:ילידות 1885
קטגוריה:נפטרות ב-1957
יחסי אזרבייג'ן – אנטיגואה וברבודה

**יחסי אזרבייג'ן–אנטיגואה וברבודה** הם היחסים הדיפלומטיים שבין '''הרפובליקה של אזרבייג'ן''' לבין **[[אנטיגואה וברבודה]]**. שתי המדינות חברות בארגון המדינות הבלתי מזדהות והאו"ם.

## סקירה כללית
היחסים הדיפלומטיים בין אזרבייג'ן לאנטיגואה וברבודה כוננו ב-5 באפריל 1995. לרוב, המדינות לא מקיימות קשרים כלכליים וזאת בשל המרחק הגאוגרפי הרב הקיים ביניהם.

בשנת 2016, שווי הסחורה שיוצאה מאנטיגואה וברבודה לאזרבייג'ן הגיעה לסך 8.48 אלף דולר אמריקאי והיא כללה מתכות להרכבה.

## ייצוג

* אזרבייג'ן אינה מיוצגת באנטיגואה וברבודה, הן בדרג הקונסולרי והן בדרג השגרירות.
* אנטיגואה וברבודה אינה מיוצגת באזרבייג'ן, הן בדרג הקונסולרי והן בדרג השגרירות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מונדיאליטו 2018 (כדורגל חופים)

**[[מונדיאליטו (כדורגל חופים)|מונדיאליטו]] 2018 בכדורגל חופים** היה טורניר כדורגל חופים, שנערך בחוף של העיר אלמאדה, פורטוגל בין התאריכים 15 ביוני ל-17 ביוני 2018. התחרות כללה ארבע נבחרות שהתחרו ביניהן בשיטת ראונד רובין (שיטה שבה כל נבחרת פוגשת את כל הנבחרות האחרות).

## הנבחרות המשתתפות

*  מקסיקו
*  פורטוגל (מארחת)
*  יפן
*  ספרד

## טבלה סופית

## לוח זמנים ותוצאות

כל שעות שריקות הפתיחה הן בזמן המקומי בישראל .

----

----

## פרסים

## מלך השערים

## ראו גם
* כדורגל חופים
* מונדיאליטו
* אליפות אירופה בכדורגל חופים

## קישורים חיצוניים
* האתר הרשמי של כדורגל החופים

## הערות שוליים

קטגוריה:תחרויות כדורגל חופים בפורטוגל
קטגוריה:2018 בספורט
קטגוריה:2018 באירופה
2018
ז'ואאו מנואל, נסיך פורטוגל

**ז'ואאו מנואל, נסיך פורטוגל** (בפורטוגזית: **João Manuel de Portugal**; 3 ביוני 1537 - 2 בינואר 1554), היה בנו של ז'ואאו השלישי, מלך פורטוגל ואביו של סבשטיאו, מלך פורטוגל.

## ביוגרפיה
ז'ואאו מנואל נולד ב-3 ביוני 1537 באבורה, לז'ואאו השלישי, מלך פורטוגל ולקתרינה מאוסטריה, מלכת פורטוגל, בתם של פליפה הראשון, מלך קסטיליה וחואנה הראשונה, מלכת קסטיליה. ז'ואאו מנואל היה נער חולני, אולם שלא כמו ארבעת אחיו הגדולים, הוא שרד את ימי הילדות והגיע לבגרות.

ב-11 בינואר 1552 התחתן ז'ואאו מנואל עם בת דודו חואנה מאוסטריה, נסיכת פורטוגל, בתם של קרל החמישי, קיסר האימפריה הרומית הקדושה ואיזבלה, נסיכת פורטוגל. ב-2 בינואר 1554 מת ז'ואאו מנואל בליסבון, ושבועיים לאחר מכן נולד בנו סבשטיאו, מלך פורטוגל.

## אילן יוחסין

## קישורים חיצוניים

* 

קטגוריה:בית אביש
קטגוריה:ילידי 1537
קטגוריה:נפטרים ב-1554
רכס טאקלה

**רכס טאקלה** (באנגלית: **Takla Range**) הוא רכס הרים המהווה תת-רכס של הרי סקינה בצפון אזור הרי הפנים של פרובינציית קולומביה הבריטית שבקנדה.

ברכס גובל אגם טאקלה.

שטחו של הרכס 328 קמ"ר, וגובהו המרבי 1,654 מטרים מעל פני הים.

## היסטוריה
### מקור השם
שמו של הרכס אומץ רשמית ב-2 ביוני 1950, והוא נקרא על שם אגם טאקלה הגובל ברכס.

## לקריאה נוספת
• Paul Schiarizza and Don MacIntyre, **[http://citeseerx.ist.psu.edu/viewdoc/download?doi=10.1.1.176.5678&rep=rep1&type=pdf EOLOGY OF THE BABINE LAKE - TAKLA LAKE AREA, CENTRAL BRITISH COLUMBIA]**, P 44

## קישורים חיצוניים
* רכס טאקלה באתר ממשלת קולומביה הבריטית
* תצלום לוויין של רכס טאקלה
* רכס טאקלה באתר summitsearch
## הערות שוליים

טאקלה
טאקלה
רכס מיטשל (הפארק הלאומי קוטניי)

**רכס מיטשל** או **רכס מיצ'ל** (באנגלית: **Mitchell Range**) הוא רכס הרים, בהרי הרוקי הקנדיים, שטח הפארק הלאומי קוטניי בדרום-מזרח פרובינציית קולומביה הבריטית שבקנדה.

גובהו של הרכס 2,959 מטרים מעל פני הים.

## פסגות
הרכס כולל את הפסגות הבאות:

## היסטוריה
### מקור השם
הרכס נקרא על שם קפטן ויליאם רונלד מיטשל (William Roland Mitchell), בריטי אשר השתתף במשלחת פאליסר לחקר האזור בין השנים 1858–1859.

## לקריאה נוספת
• Brian Patton, **[https://books.google.co.il/books?id=s8mxU7zdXGkC&pg=PA64&lpg=PA64&dq=%22Mitchell+Range%22&source=bl&ots=wV10nZ4crm&sig=o6echcMBzoqdML5bLU2bv2XrCmI&hl=en&sa=X&ved=0ahUKEwjxgqLE4rrbAhXEZ1AKHUz-AZE4FBDoAQg8MAY#v=onepage&q=%22Mitchell%20Range%22&f=false Parkways of the Canadian Rockies: A Touring Guide to Banff, Jasper, Kootenay]**, P 64

• Bob Hahn, **[https://books.google.co.il/books?id=R8eBOgRpoZcC&pg=PA21&lpg=PA21&dq=%22Mitchell+Range%22&source=bl&ots=bCnxLuS_T3&sig=hmD0sZQFXhtUuXH-JWwWQu9Z-IA&hl=en&sa=X&ved=0ahUKEwiC_b7m5rrbAhVrJJoKHVTgDFA4HhDoAQgwMAI#v=onepage&q=%22Mitchell%20Range%22&f=false Kootenay National Park]**, P 21

• Jane G. Ferrigno, **[https://books.google.co.il/books?id=Y6cY5OFeVa4C&pg=RA1-PA17&lpg=RA1-PA17&dq=%22Mitchell+Range%22&source=bl&ots=lmUcoCyWPW&sig=1rQWeiKvFlryErAJAY1mhfrcyd8&hl=en&sa=X&ved=0ahUKEwjx8-Pb5rrbAhXLIJoKHY19Bvw4FBDoAQgrMAE#v=onepage&q=%22Mitchell%20Range%22&f=false U.S. Geological Survey Professional Paper]**, P 217 

## קישורים חיצוניים
* 
* רכס מיטשל באתר peakfinder

## הערות שוליים

מיטשל
מיטשל
מיטשל
עזריאל

קטגוריה:שמות משפחה
קטגוריה:שמות פרטיים עבריים לגברים
קטגוריה:שמות משפחה עבריים
קטגוריה:שמות משפחה יהודיים
קטגוריה:שמות פרטיים תאופורים
רכס מיטשל (הרי הוגם)

**רכס מיטשל** או **רכס מיצ'ל** (באנגלית: **Mitchell Range**) הוא רכס הרים, המהווה תת-רכס של רכסי הוגם בהרי אומינקה בהרים הפנימיים, בצפון-מערב פרובינציית קולומביה הבריטית שבקנדה.

ברכס גובלים אגם טאקלה, ונהר ניישן.

שטח הרכס 1,133 קמ"ר. גובה שיא הרכס הוא 1,487 מטרים מעל פני הים.

## היסטוריה
### מקור השם
שמו של הרכס אומץ רשמית ב-2 ביולי 1950.

הרכס נקרא על שם ג'ק מיטשל (Jack Mitchell), יערן אשר יחד עם פרנק סוואנל (Frank Swannell) מיפה וסקר אזורים אלה בשנת 1912, ואשר נפל במלחמת העולם הראשונה.

## לקריאה נוספת
• Jane G. Ferrigno, **[https://books.google.co.il/books?id=Y6cY5OFeVa4C&pg=PA17&lpg=PA17&dq=%22Hazelton+Mountains%22&source=bl&ots=lmTdrHyWOV&sig=44iMyZBVtBFC_2BnPwq7SBADHYo&hl=en&sa=X&ved=0ahUKEwjy1JP1hr_ZAhVBKVAKHZsAApE4ChDoAQg9MAY#v=snippet&q=%22Mitchell%20Range%22&f=false U.S. Geological Survey Professional Paper]**, P 217 

## קישורים חיצוניים
* רכס מיטשל באתר ממשלת קולומביה הבריטית
* תצלום לוויין של רכס מיטשל
* מידע גאוגרפי באתר peakbagger
* זיהוי ההרים הנשקפים מרכס מיטשל באתר peakvisor
* רכס מיטשל באתר summitsearch

## הערות שוליים

מיטשל
מיטשל
סטרדון

250px|ממוזער|רחוב סטרדון
**סטרדון** (קרואטית: **Stradun**), ידוע גם בשם **Placa**, הוא רחובה הראשי של דוברובניק בקרואטיה. אורכו של הרחוב 300 מטרים, כיוונו מזרח-מערב והוא נמצא באזור העתיק של העיר, המוקף בחומות דוברובניק.

טרם סלילת הרחוב הייתה באזור תעלה ביצתית שהפרידה בין רגוסה, שמה הישן של העיר, והיישוב דובראווה. התעלה יובשה במאה ה-13, לקראת סלילת הרחוב. 
בקצוות הרחוב שני שערים, שער פילה (Vrata od Pila) בקצהו המערבי ושער פלוצ'ה (Vrata od Ploča) בקצהו המזרחי, בנוסף למזרקה ומגדל שעון בכל קצה.

מראהו הנוכחי של הרחוב הוא כתוצאה מרעידת האדמה ההרסנית שהתרחשה בעיר בשנת 1667, ובה חרבו רוב בתיה של רגוסה. טרם רעידת האדמה, המבנים ברחוב היו שונים בעיצובם אחד מהשני, כשתחת חלקם ארקדות ועל קירותיהם עיטורים.
בעקבות רעידת האדמה והשרפה הגדולה שפרצה במהלכה, העבירה רפובליקת רגוסה חוק הקובע את מתארם של כל המבנים שייבנו בעיר מאותה עת.

כל המבנים שנבנו בעיר החל מהמאה ה-17 מאכלסים חנות בקומת הקרקע, עם חזית המכילה דלת וחלון תחת קשת חצי מעגלית, כשהמכירה מתבצעת מעל אדן החלון שמשמש מעין דלפק. בחלקה האחורי של החנות מחסן עם כניסה מהסמטה האחורית. הקומה הראשונה בכל מבנה תוכננה לשמש למגורים, בעוד הקומה השנייה הכילה חדרים לשימושים שונים. המטבח נבנה בעליית הגג מעל הקומה השנייה, כדי למנוע התפשטות של שריפות.

בתי הרחוב נפגעו מקליעים במצור על דוברבניק בשנים 1991-1992, אך רובם שופצו מאז.

רבים ממבניה ואנדרטאותיה ההיסטוריים של העיר ממוקמים לאורך הסטרדון, ובשל כך הרחוב משמש כטיילת פופולרית לתיירים.
התהלוכה לרגל יום בלזיוס הקדוש חולפת לאורך הרחוב כל שנה ב-3 בפברואר. כמו כן נערכים ברחוב קונצרטים והוא משמש כמקום מועדף לחגיגות השנה החדשה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דוברובניק
ויפט (אופניים)

ממוזער|250px|אופני ויפט
**ויפט** (באנגלית: **Whippet**) הם אופניים אשר הוגדרו כאופני בטיחות (Safety bicycle) אשר תוכננו בלונדון על ידי C. M. Linley ויוצרו על ידי Linley and Briggs בין השנים 1885–1888.

שלדת הדגם נבנתה מצינור אליפסה כדי לספק מסגרת חזקה ונוקשה.

## נתונים טכניים

* קוטר הגלגל הקדמי גדול יותר מהגלגל האחורי (30-27 אינץ' (76.2-68.58 ס"מ)
* מערכת ההילוכים הוגדרה כמערכת Derailleu (Derailleur gears). אופני ויפט תוכננו עם שני יחסי הילוך
* צמיג פנאומטי (Dunlop pneumatic tire)
* בסיס גלגלים - 43.5 אינץ' (109.22 ס"מ)
* משקל - 49 ליברות (22.05 ק"ג)

## אופני בטיחות
אופני בטיחות הפכו לפופולריים בשנת 1880. הגלגל הקדמי והאחורי לא היו בהכרח באותו גודל.

הרוכב יכל להניח את רגליו על הקרקע בבטחה כאשר האופניים לא בתנועה. 

הדוושות הפעילו את הגלגל האחורי, תוך שמירה על רגלי הרוכב בבטחה מהגלגל הקדמי .ב-1879  פותח מודל המשמש כונן שרשרת.

## ראו גם

* אופניים
## לקריאה נוספת
* אופני "ויפט" שנת 1888 (flashbackfab.com/1888-whippet-replica)

## הערות שוליים

קטגוריה:אופניים
קטגוריה:סוגי אופניים
קטגוריה:כלי רכב שהושקו ב-1885
קטגוריה:כלי רכב דו-גלגליים
דיאנה הארדקאסל

**דיאנה הארדקאסל** (באנגלית: **Diana Hardcastle**; נולדה ב-12 ביולי 1949) היא שחקנית אנגלייה שהופיעה בעיקר בתפקידים בטלוויזיה.

## ביוגרפיה
הארדקאסל הופיעה בתפקידי אורח בפרקים בסדרות הטלוויזיה "רציחות במידסומר", "חקירות המפקח לינלי" ו"טגארט". היא השתתפה בסדרות הדרמה "ראשון בין שווים" ו"תהפוכות מלחמה".

ב-2011 גילמו הארדקאסל ובעלה השחקן טום וילקינסון את דמותם של ג'וזף קנדי ואשתו רוז קנדי במיני-סדרה "משפחת קנדי".

ב-2012 שיחקה הארדקאסל בתפקיד משנה בסרט "מלון מריגולד האקזוטי" בה כיכב גם בעלה, אבל לא היה קשר בין הדמויות שהם גילמו. ב-2015 חזרה לגלם את אותה דמות בסרט ההמשך "מלון מריגולד האקזוטי השני". וילקינסון והארדקאסל שיחקו שוב בתפקידי בעל ואישה בסרט "אנשים טובים" משנת 2014.

### חיים אישיים
ב-1988 התחתנה עם השחקן טום וילקינסון, לו הייתה נשואה עד למותו ב-30 בדצמבר 2023. לבני הזוג יש שתי בנות, אליס ילידת 1989 ומולי ילידת 1992.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1949
קטגוריה:בריטים שנולדו ב-1949
חואנה מאוסטריה, נסיכת פורטוגל

**חואנה מאוסטריה, נסיכת פורטוגל** (בספרדית: **Juana de Austria**; 24 ביוני 1535 – 7 בספטמבר 1573), הייתה בתו של קרל החמישי, קיסר האימפריה הרומית הקדושה, ואמו של סבשטיאו, מלך פורטוגל.

## ביוגרפיה
חואנה נולדה במדריד ב-24 ביוני 1535, לקרל החמישי, קיסר האימפריה הרומית הקדושה ולאיזבלה, נסיכת פורטוגל, בתם של מנואל הראשון, מלך פורטוגל ומריה מאראגון. ילדותה עברה עליה בין ואיאדוליד לטולדו. היה לה קשר חזק עם אחיה פיליפה ועם אחותה מריה שנמשך גם בהמשך חייהם.

ב-11 בינואר 1552 התחתנה חואנה עם בן דודה ז'ואאו מנואל, נסיך פורטוגל, בנו של ז'ואאו השלישי, מלך פורטוגל. ב-2 בינואר 1554 מת ז'ואאו מנואל בליסבון, ושבועיים לאחר מכן נולד בנם סבשטיאו, מלך פורטוגל. לאחר מותו חזרה חואנה לספרד על פי בקשת אביה, והיא הותירה את בנה בידי חמותה קתרינה מאוסטריה, מלכת פורטוגל. חואנה לא ראתה שוב את בנה, אולם שלחה לו מכתבים ודיוקנאות שלה במשך השנים. בעת שהותו של אחיה פליפה השני, מלך ספרד באנגליה, שימשה חואנה כעוצרת הממלכה. בשנת 1557 ייסדה חואנה את מנזר נואסטרה סניורה דה לה נחמה, וב-7 בספטמבר 1573 היא מתה באל אסקוריאל.

חואנה הייתה קתולית אדוקה ופטרונית נלהבת של הישועים. בזכות מעמדה ולחץ כבד שהפעילה, הצליחה להתקבל כחברה מלאה במסדר, אם כי הושבעה לשמור את הדבר בסוד. היא האישה היחידה הידועה בהיסטוריה שזכתה לכך.

## אילן יוחסין

## קישורים חיצוניים

## הערות שוליים

קטגוריה:בית הבסבורג
קטגוריה:נזירים רומים-קתולים ספרדים
קטגוריה:ילידי 1535
קטגוריה:ישועים
קטגוריה:נפטרים ב-1573
אתה הוא היקום

**אתה הוא היקום** (אנגלית: **You Are The Universe**) הוא ספר ניו אייג' פילוסופי, שנכתב על ידי דיפאק צ'ופרה בשיתוף עם מנאס קאפאטוס. הספר צולל אל תוך שאלות הנוגעות לקיום, הקיום האנושי, תודעה, מציאות ותפיסה. הוא יצא לאור לראשונה באנגלית ב-7 בפברואר 2017 והפך לרב-מכר על פי רשימת הניו יורק טיימס.

## תקציר
"אתה הוא היקום" הוא עבודה פילוסופית אשר מנסה לענות על שאלות על מקור היקום, זמן, חלל, חומר ועל המקור והמשמעות של תודעה ועל החיבור בין המדע והרוח וחיי היום-יום.

הספר בא לאתגר את הנחת היסוד שהתודעה היא תוצר לוואי של החומר וטוען שלמעשה החומר הוא חוויה בתודעה.
הספר משער שהיקום כולו, כפי שהוא נחווה על ידי בני אדם, הוא "תבנית אנושית בתודעה".

הספר נוגע בשתי השאלות החשובות ביותר במדע והן:
* ממה עשוי היקום?
* מה הם היסודות הביולוגיים של התודעה?

הספר משתמש באנלוגיות כדי להבהיר נקודות פילוסופיות, כמו השוואת הסיכוי של מבנה ה-DNA ליצור חיים לאחר המפץ הגדול עם 100 קופים ו-100 מכונות כתיבה שיוצרים את יצירותיו של שייקספיר או למשל האפשרות של סערה הנושבת בחצר גרוטאות של מטוסים ויוצרת מטוס ג'מבו מתפקד במלואו.

## קישורים חיצוניים
* 
* 
* 

## הערות שוליים

קטגוריה:ספרי מדע פופולרי
קטגוריה:ספרים אמריקאיים
קטגוריה:חיבורים פילוסופיים
קטגוריה:ספרי 2017
קטגוריה:העידן החדש
קטגוריה:ספרי הוצאת מודן
גראוט (מכונית)

**גראוט** (באנגלית: **Grout**) היא מכונית אמריקאית בעלת מנוע קיטור, מתוצרת "Grout Brothers" אשר יוצרה  בין השנים 1899–1912.

בעלי חברת "גראוט" היו שלושת האחים, Carl, Fred and C.B. Grout.

## תצורות
* קבריולה
* רודסטר - 2 מושבים
* קופה

## דגמים
* "Steam New Home" - יוצר בשנת 1900
* "Steam New Home Stanhope"  - יוצר בשנת 1901
* "Model B Steam" -  יוצר בשנת 1902
* "Model C Steam" - יוצר בין השנים 1900-1902
* "Model E Steam" - יוצר בשנת 1902
* "Model G Steam" - יוצר בשנת 1902
* "Model H Steam" - יוצר בשנת 1902
* "Model I Steam" - יוצר בשנת 1902
* "Model H Steam" - יוצר בשנת 1903
* "Model J Steam" - יוצר בשנת 1903
* "Steam  Tonneau" - יוצר בשנת 1903
* "Steam 1 7,5 193 Runabout"  - יוצר בשנת 1904
* "Steam 2 12 218 Tourenwagen" - יוצר בשנת 1904
* "Steam 2 12/18 218 Side Entrance Tonneau" - יוצר בשנת 1905
* "Gasoline 4 20 259 Side Entrance Tonneau"  - יוצר בשנת 1905
* "HP 4 30/35 259 Runabout 2-sitzig, Tourenwagen" - יוצר בשנת 1906
* "HP 4 35 274 Tourenwagen" - יוצר בין השנים 1907-1908 (דגם 3 מושבים, דגם 5 מושבים)
* "HP 4 35 295 Tourenwagen" - יוצר בשנת 1909 (דגם 2 מושבים, דגם 3 מושבים, דגם 4 מושבים, דגם 5 מושבים)
* "HP 4 40/45 312 Tourenwagen" - יוצר בשנת 1910 (דגם 5 מושבים, דגם 4 מושבים, דגם 3 מושבים)
* "Model 35 4 35 295 Tourenwagen" - יוצר בשנת 1911 (דגם 5 מושבים, דגם 4 מושבים)
* "Model 45 4 45 312 Tourenwagen" - יוצר בשנת 1911 (דגם 7 מושבים, דגם 5 מושבים, דגם 4 מושבים)
* "Model 35 4 35 295 Tourenwagen" - יוצר בשנת 1912 (דגם 5 מושבים, דגם 2 מושבים)
* "Model 45 4 45 312 Tourenwagen" - יוצר בשנת 1912  (דגם 7 מושבים, דגם 5 מושבים, דגם 4 מושבים, דגם 2 מושבים)

## תמונות

Grout, HWA 3633, Regent Street Motor Show 2011, built 1903 Heck.jpg | גראוט 1903
Grout 12 HP 1904 (3).JPG |גראוט 12 כ"ס שנת 1904
Grout 12 HP 1904 (1).JPG |גראוט 12 כ"ס שנת 1904
Grout 12 HP 1904 (4).JPG |גראוט 12 כ"ס שנת 1904
Grout 12 HP 1904 (5).JPG |גראוט 12 כ"ס שנת 1904
Grout, HWA 3633, Regent Street Motor Show 2011, built 1903 Front.jpg | גראוט שנת 1903
1904Grout 6.27.09.jpg | גראוט שנת 1904


## ראו גם
* מנוע קיטור

## לקריאה נוספת
* ["גראוט" - מכוניות - מבחר תמונות](https://www.google.co.il/search?q=Grout+(automobile))&tbm=isch&source=iu&ictx=1&fir=x1kneCEVKFfoYM%253A%252C-ls8_fGFS059bM%252C_&usg=__tiv0hmnX0SbH_io4_woF9dgMNm0%3D&sa=X&ved=0ahUKEwjFnfyy-rvbAhUEJFAKHXYYAFwQ9QEISDAG#imgrc=x1kneCEVKFfoYM:)
* George Nicholas Georgano (Hrsg.): The Beaulieu Encyclopedia of the Automobile. Volume 2. G–O. Fitzroy Dearborn Publishers, Chicago 2001 , S. 651 (englisch).

## קישורים חיצוניים

* 
* 

## הערות שוליים

קטגוריה:מכוניות מנוע קיטור
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1899
קטגוריה:מכוניות אמריקאיות
מקום לדאגה (שיר)

"**מקום לדאגה**" הוא שיר שכתב יהונתן גפן והלחין מתי כספי. השיר נודע בדואט שביצעו מתי כספי וריקי גל.

מילות הפזמון הן עריכה של השיר "יש מקום לדאגה" שכתב יהונתן גפן, ומופיע בספר שיריו "מקום לדאגה", בהוצאת שרברק, 1974.

## רקע
השיר הוקלט לראשונה על ידי שרה בדישי בשנת 1975, ונקרא במקור "יש מקום לדאגה".

מתי כספי, שהלחין את השיר, הקליט אותו בעצמו ב-1978 לאלבומו "צד א' צד ב'", שכלל ביצועים לשירים שהלחין כספי לאמנים אחרים.

השיר הוקלט בשלישית וזכה להצלחה גדולה לאחר שנכלל באלבומה של ריקי גל "מה זאת אהבה...", שיצא לאור בשנת 1988. גל ומתי כספי שרו אותו בדואט.

באלבום "דרבוקה ישראלית" שיצא ב-1999, ובו חידשו זמרי מוזיקה מזרחית קלאסיקות ישראליות, הקליט אבנר גדסי את השיר, בעיבודו של תמיר הרפז.

על הקלטת השיר סיפרה ריקי גל:

בשל מילותיו של השיר ומנגינתו הנוגה, מושמע השיר תדירות בטקסי יום הזיכרון לחללי מערכות ישראל.

ב-21 באפריל 2023 ביצעו את השיר אביב גפן, שירה גפן ונטאשה גפן, ילדיו של יהונתן גפן, בעת הלווייתו שהתקיימה במושב נהלל.

## קישורים חיצוניים

* יוסי חרסונסקי,  עיון ביקורת באתר יוסימיוזיק
* דני אדלסון, הסיפור שמאחורי "מקום לדאגה" באתר אתם זוכרים את השירים
* 
* 

## הערות שוליים

קטגוריה:שירי 1975
קטגוריה:סינגלים מ-1975
קטגוריה:שירי מתי כספי
קטגוריה:שירי ריקי גל
קטגוריה:שירי אבנר גדסי
קטגוריה:דואטים
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי מתי כספי
קטגוריה:שירים שהופקו על ידי מתי כספי
קטגוריה:שירי זיכרון חללי מערכות ישראל
קטגוריה:סינגלים בהוצאת CBS ישראל
קטגוריה:שירי שרה בדישי
הולי הובי

**הולי הובי** (אנגלית: **Holly Hobbie**) הוא כינויה האמנותי של **דניס הולי הובי** (**Denise Holly Hobbie**; נולדה ב-1944), מאיירת וסופרת אמריקאית.

הובי התפרסמה לראשונה החל משנות ה-60 בזכות איורי ילדת כפר הקרויה על שמה. דמות הילדה הופיעה בתחילה בכרטיסי ברכה, ומאוחר יותר במוצרים רבים אחרים ביניהם סדרות בובות וסרטי אנימציה.

משנות ה-90 זכתה להצלחה נוספת עם סדרת ספרי ילדים שכתבה ואיירה אודות שני חזרזירים בשם טוט ופאדל. הספרים הפכו לרבי מכר ועובדו לסרטים וצעצועים.

## חיים אישיים

היא נולדה בשנת 1944 בשם דניס הולי אולינסקאס (Denise Holly Ulinskas) וגדלה בקונטיקט.

היא נישאה לדאגלס הובי בשנת 1964. 

מתגוררת כיום בקונוואי, מסצ'וסטס.

## קריירה
### הולי הובי (הדמות המצוירת)
[שמאל|ממוזער|[שעון הולי הובי משנת 1972]]
ממוזער|בובת הולי הובי
בשנות ה-60 איירה הובי בצבעי מים סדרת איורים בהשראת ילדיה ובהשראת נופי הכפר של ילדותה
בניו אינגלנד, שבמרכזם ילדה לובשת שמלת טלאים וכובע כחול גדול שמסתיר את פניה לחלוטין.

בשנת 1967, בעידודו של גיסה, שלחה את האיורים לחברת אמריקן גריטינגס (American Greetings),
מקליבלנד. החברה התלהבה והחלה להשתמש באיורים בכרטיסי ברכה ופריטי דפוס אחרים.

עד שנת 1970 הפך המותג הולי הובי למותג הנמכר ביותר בארצות הברית, והתרחב לתחומים וחברות נוספות כגון סדרת בובות משנת 1975
של חברת ניקרבוקר טוי קומפאני (Knickerbocker Toy Company). 

בשנות ה-80 נמכרו מוצרי הולי הובי בשווי כולל של מיליארד דולר.

בשנים שלאחר מכן המשיכו לצאת חידושים במותג בצורות שונות, ביניהם גרסה מחודשת של הבובה של חברת מאטל משנת 2006 וסרטי אנימציה.

בשנת 2018 הופקה סדרת לייב אקשן לטלוויזיה בהשראת הדמות עבור הולו.

### סדרת הספרים "טוט ופאדל"
בשנים 1997- 2006 פרסמה הובי סדרה של אחד עשר ספרי ילדים שכתבה ואיירה אודות שני חזרזירים בשם טוט ופאדל. הרעיון לסדרה הגיע בהשראת
כרטיס ברכה שקיבלה מבתה ועליו צילום של שני חזירים, וביקור בחווה זמן קצר לאחר מכן. 

מבקרי ספרות שיבחו את הספרים כבעלי
עלילה מותחת המותאמת לפעוטות וערכים חיוביים, וכן בעלי איורים מלאי הבעה והומור.

הספרים הפכו לרבי מכר ועובדו לאחר מכן למשחקי לוח, בובות וסדרות אנימציה לטלוויזיה שהובי ובעלה השתתפו ביצירתן.

## ראו גם
* שרה קיי: כינויה האמנותי של אמנית שיצרה דמות ילדה מצוירת הדומה להולי הובי, ולעיתים חל בלבול בין שתי הדמויות הדומות.
* דובוני אכפת לי: דמויות מאוירות מפורסמות נוספות שהופיעו לראשונה בכרטיסי ברכה של אמריקן גריטינגס.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:ציירות אמריקאיות
קטגוריה:דמויות אנימציה
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
בורנובסקיה בבושקי

**בורנובסקיה בבושקי** (באודמורטית: Брангуртысь песянайёс, ברוסית: Бурановские Бабушки - "הסבתות מבורנובה") היא להקה הכפר בורונובה אשר נמצא באודמורטיה, רוסיה. הלהקה מורכבת כולה מנשים מבוגרות אשר מכונות ברוסית "Бабушки" - סבתות. הלהקה זכתה לתשומת לב נרחבת בעקבות הופעתן באירוויזיון 2012, בו הגיעו למקום השני. הלהקה מצבעת בעיקר שירי עם רוסים ואודמורטים כאשר הן לבושות בלבוש מסורתי.

הלהקה הקליטה גרסאות כיסוי לשירים פופולריים רבים כדוגמת Yesterday ו-Let It Be של הביטלס ו-Smoke on the Water של דיפ פרפל.

לאחר ניסיון כושל לנצח בקדם האירוויזיון הרוסי של שנת 2008 הצליחה הלהקה לבסוף בקדם האירוויזיון של שנת 2012, באירוויזיון עצמו סיימה הלהקה במקום השני אחרי שוודיה עם השיר Party for Everybody (מאנגלית - "מסיבה לכולם"). השיר היה ברובו בשפה האודמורטית וחלקו הקטן באנגלית. בלהקה חברות 8 משתתפות אך רק 6 לקחו חלק באירוויזיון מאחר שחוקי התחרות מתירים השתתפות של 6 חברי להקה לכל היותר.

בשנת 2010 הודיעה הלקה כי כל הכנסותיה יוקדשו לבנייה מחדש של כנסייה הרוסה בכפרן. בניית הכנסייה הושלמה בסוף אוקטובר 2011.

אחת מחברות הלהקה, יליזבטה זרבוטבה, נפטרה בשנת 2014. חברת הלהקה נטליה פוגצ'ובה נפטרה בשנת 2019. חברת הלהקה קתרינה שקלייבה נפטרה בשנת 2024. חברת הלהקה זויה דורודובה  נפטרה בשנת 2026.

## קישורים חיצוניים

* 

* האתר הרשמי של הלקה
* הלהקה מופיעה עם השיר Party For Everybody בגמר אירוויזיון 2012 באתר YouTube

קטגוריה:משתתפי אירוויזיון 2012
קטגוריה:נציגי רוסיה באירוויזיון
קטגוריה:להקות רוסיות
קטגוריה:להקות פופ
קטגוריה:אודמורטיה
אדמי (מכונית)

**אדמי** (באיטלקית **Adami (car)**) היא מכונית מתוצרת יצרנית הרכב האיטלקית **Adami & C.** שיוצרה בין השנים 1901–1906.

יוצר מודל אחיד שהורכב עליו מנוע 16 כ"ס.

בעל החברה היה המהנדס ונהג מרוצי האופנועים האיטלקי "Guido Adami."

## אדמי
* דגם אדמי היה קרוי: "the Rondine"
* דגם אדמי שייך לקטגורית המכוניות "Veteran vehicles"
* מכוניות פתוחות
* מקום מושב חנות ובית מלאכה "אדמי" מוקם בפירנצה ברחוב via degli artisti 10
* דגם ה"אדמי" תוכנן ונבנה משנת 1901 אך הוצג לראשונה בתערוכת הרכב של טורינו בשנת 1902

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1901
קטגוריה:כלי רכב איטלקיים
לנצ'יה דיקאפה

**לנצ'יה דיקאפה** (באיטלקית: **Lancia Dikappa**) היא מכונית משפחתית בתצורות: פתוחה ולנדולט, מתוצרת יצרנית הרכב האיטלקית **[[לנצ'יה]]** אשר יוצרה בין השנים 1921–1922.

במהלך תקופת הייצור, יוצרו 160 יחידות.

## יצרנית הרכב [[לנצ'יה]]
**לנצ'יה** (איטלקית: Lancia, מבוטא **לנצ'ה**) היא חברה איטלקית לייצור מכוניות המהווה מאז שנת 1969 חטיבה בתאגיד פיאט. היא הוקמה בשנת 1906 על ידי וינצ'נצו לנצ'יה. מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי. החל משנות ה-90 של המאה ה-20 מוצבו דגמי לנצ'יה כדגמי יוקרה בקבוצת פיאט.

## תצורות "לנצ'יה דיקאפה"
* קבריולה
* לנדולט

## לנצ'יה דיקאפה
* מנוע סוג 66 (Motore: Tipo 66), מנוע קדמי אורכי
* מערכת חשמל - 6 וולט
* סוללה - 100 אמפר
* מחיר היחידה - 80,000 לירטות
* מכל דלק - 60 ליטר
* מתלים - קדמי קשיח חצי אליפטי, קפיץ עלים, אחורי נוקשה חצי אליפטי קפיץ עלים
* בלמים - בלם (מכני) עם דוושה פועל על הילוכים, בלם יד (מכני) עם תוף, פועל על הגלגלים האחוריים
* צמיגים - פנאומטיים

## טבלת דגמי לנצ'יה לפי שנים

## ראו גם
* לנצ'יה
* לנצ'יה קפא (1919)

## לקריאה נוספת
* "לנצ'יה דיקאפה" - תמונות

## קישורים חיצוניים
* 

## הערות שוליים

קטגוריה:דגמי מכוניות שהושקו ב-1921
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות לנדולט
דיקאפה
קטגוריה:כלי רכב איטלקיים